text: صحت اور خاندانی بہبود کی وزارت اور خوراک کے تحفظ اور معیارات کی بھارتی اتھارٹی، ایف ایس ایس اے آئی نے جنوری 2018ء میں ریاستی صحت کے وزیروں ، ریاستی حکومتوں کے سینئر عہدیداروں، متعلقہ مرکزی حکومت کی وزارتوں ، صنعتی انجمنوں اور دیگر فریقوں کے ساتھ ایک گول میز کانفرنس کاانعقاد کیا گیا تھا۔ اس کانفرنس میں محفوظ اور تغذیہ بخش غذا سے متعلق ملک کے شہریوں کے رویوں اور سماجی طور طریقوں میں بڑی تبدیلی لانے کے لئے ان معاملات کو منظم طورپر نمٹنے سے اتفاق کیا گیا تھا۔